SET ปิดเช้าลบ 2 จุด รับแรงกดดันตปท.-รอผลประชุม ECB
SET ปิดเช้าลบ 2 จุด แกว่งแคบเนื่องจาก Sentiment ลบภายนอกประเทศยังกดดัน แนะจับตาประชุม ECB พรุ่งนี้  ให้แนวรับ 1,625 จุด และแนวต้าน 1,640 จุด
SET ปิดเช้าลบ 2 จุด แกว่งแคบเนื่องจาก Sentiment ลบภายนอกประเทศยังกดดัน แนะจับตาประชุม ECB พรุ่งนี้  ให้แนวรับ 1,625 จุด และแนวต้าน 1,640 จุด
7 ก.ย. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้าที่ผ่านมาเคลื่อนไหวอยู่ในกรอบแคบๆ มาปิดในแดนลบเล็กน้อย แข็งแกร่งกว่าเมื่อเทียบกับตลาดหุ้นอื่นในภูมิภาคเอเชียที่เคลื่อนไหวแดนลบทั้งหมด โดยตลาดบ้านเราได้รับแรงหนุนจากการกลับเข้ามาซื้อสุทธิของนักลงทุนสถาบันในประเทศ ซึ่งวานนี้ซื้อสุทธิรวมราว 2,000 ล้านบาท หลังจากต้นปีจนถึงปัจจุบันขายสุทธิไปราว 1.2 แสนล้านบาท
สำหรับแนวโน้มการลงทุนช่วงบ่าย คาดว่า ตลาดฯ น่าจะยังแกว่งตัวอยู่ในกรอบแคบต่อไป เพราะยังมี Sentiment ลบจากปัจจัยภายนอกประเทศกดดันอยู่ โดยให้แนวรับ 1,625 จุด และแนวต้าน 1,640 จุด
โดย รอยเตอร์ โพล ระบุว่า ธนาคารกลางยุโรป (ECB) จะจัดการประชุมนโยบายการเงินในวันพรุ่งนี้ (8 ก.ย.65) คาดมีแนวโน้มว่าจะมีการปรับขึ้นดอกเบี้ยอีก 0.50% เพื่อสกัดเงินเฟ้อ
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,427.30 ล้านบาท ปิดที่ 148.00 บาท ลดลง 3.00 บาท
DELTA มูลค่าการซื้อขาย 1,359.17 ล้านบาท ปิดที่ 542.00 บาท เพิ่มขึ้น 24.00 บาท
PTTEP มูลค่าการซื้อขาย 1,326.17 ล้านบาท ปิดที่ 164.00 บาท ลดลง 1.50 บาท
GULF มูลค่าการซื้อขาย 1,231.80 ล้านบาท ปิดที่ 56.00 บาท ราคาไม่เปลี่ยนแปลง
MAKRO มูลค่าการซื้อขาย 1,060.28 ล้านบาท ปิดที่ 35.75 บาท เพิ่มขึ้น 1.25 บาท